CELEX: 32020R0987
Language: lv
Date: 2020-01-20 00:00:00
Title: Komisijas Deleģētā regula (ES) 2020/987 (2020. gada 20. janvāris), ar kuru labo Deleģētās regulas (ES) Nr. 1254/2014, ar ko papildina Eiropas Parlamenta un Padomes Direktīvu 2010/30/ES attiecībā uz dzīvojamo ēku ventilācijas iekārtu energomarķējumu, atsevišķu valodu versijas (Dokuments attiecas uz EEZ)

10.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 221/1
               
            
         KOMISIJAS DELEĢĒTĀ REGULA (ES) 2020/987
         (2020. gada 20. janvāris),
         ar kuru labo Deleģētās regulas (ES) Nr. 1254/2014, ar ko papildina Eiropas Parlamenta un Padomes Direktīvu 2010/30/ES attiecībā uz dzīvojamo ēku ventilācijas iekārtu energomarķējumu, atsevišķu valodu versijas
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2017. gada 4. jūlija Regulu (ES) 2017/1369, ar ko izveido energomarķējuma satvaru un atceļ Direktīvu 2010/30/ES (1), un jo īpaši tās 16. pantu,
         tā kā:
         
                     (1)
                  
                  
                     Komisijas Deleģētās regulas (ES) Nr. 1254/2014 (2) angļu, bulgāru, čehu, dāņu, grieķu, horvātu, igauņu, itāļu, latviešu, lietuviešu, maltiešu, nīderlandiešu, poļu, slovāku, slovēņu, somu, spāņu, ungāru, vācu un zviedru valodas versijā ir kļūdas 1. panta 2. punkta e) apakšpunktā attiecībā uz to, kuras dzīvojamo ēku ventilācijas iekārtas ir izslēgtas no regulas piemērošanas jomas. Šīs kļūdas ietekmē minētā noteikuma būtību.
                  
               
                     (2)
                  
                  
                     Deleģētās regulas (ES) Nr. 1254/2014 maltiešu valodas versijā ir kļūda arī 1. panta 2. punkta f) apakšpunktā attiecībā uz to, kuras dzīvojamo ēku ventilācijas iekārtas ir izslēgtas no regulas piemērošanas jomas. Šī kļūda ietekmē minētā noteikuma būtību.
                  
               
                     (3)
                  
                  
                     Deleģētās regulas (ES) Nr. 1254/2014 zviedru valodas versijā I pielikuma 9) punktā un IV pielikuma o) punktā kļūda skar arī vienu no terminiem, kas definēti II līdz IX pielikuma vajadzībām. Šī kļūda ietekmē minēto noteikumu būtību.
                  
               
                     (4)
                  
                  
                     Tāpēc attiecīgi jālabo Regulas (ES) Nr. 1254/2014 angļu, bulgāru, čehu, dāņu, grieķu, horvātu, igauņu, itāļu, latviešu, lietuviešu, maltiešu, nīderlandiešu, poļu, slovāku, slovēņu, somu, spāņu, ungāru, vācu un zviedru valodas versija. Tas neskar pārējo valodu versijas,
                  
               IR PIEŅĒMUSI ŠO REGULU.
         
            1. pants
            Deleģēto regulu (ES) Nr. 1254/2014 labo šādi:
            
                        1)
                     
                     
                        regulas 1. panta 2. punktu labo šādi:
                        
                                    a)
                                 
                                 
                                    punkta e) apakšpunktu aizstāj ar šādu:
                                    
                                                “e)
                                             
                                             
                                                iekārtām ar siltummaini un tādu siltumsūkni, kas paredzēts siltuma utilizācijai vai ļauj nodrošināt siltumpārnesi vai siltuma noņemšanu papildus tai, kuru nodrošina siltuma utilizācijas sistēma, izņemot siltumpārnesi aizsardzībai pret salu vai atkausēšanai;”;
                                             
                                          
                              
                                    b)
                                 
                                 
                                    (neattiecas uz latviešu valodas versiju);
                                 
                              
                  
                        2)
                     
                     
                        (neattiecas uz latviešu valodas versiju);
                     
                  
                        3)
                     
                     
                        (neattiecas uz latviešu valodas versiju).
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī..
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 20. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 198, 28.7.2017., 1. lpp.
         
         
            (2)  Komisijas 2014. gada 11. jūlija Deleģētā regula (ES) Nr. 1254/2014, ar ko papildina Eiropas Parlamenta un Padomes Direktīvu 2010/30/ES attiecībā uz dzīvojamo ēku ventilācijas iekārtu energomarķējumu (OV L 337, 25.11.2014., 27. lpp.).